Na podlagi 17. in 31. člena Zakona o vrtcih (ZVrt – UPB2 – Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 49/20-ZIUZEOP), Pravilnika o plačilih staršev za programe v vrtcih (Uradni list RS, št. 129/06, 79/08, 119/08, 102/09, 62/10 – ZUPJS in 40/11 – ZUPJS-A) in 16. člena Statuta Občine Markovci (Uradno glasilo slovenskih občin, št. 47/17) je Občinski svet Občine Markovci, na svoji \_\_\_ seji, dne \_\_\_\_\_\_\_\_\_\_\_, sprejel

**SKLEP**

**O DOLOČITVI CENE PROGRAMOV V VRTCU V OBČINI MARKOVCI**

Cene za posamezne programe predšolske vzgoje znašajo od 1. 10. 2020 mesečno na otroka v dnevnem (10 urnem) varstvu:

· prva starostna skupina (od 1 do 3 let) 477,00 EUR na mesec,

· druga starostna skupina (od 3 do 6 let) 363,00 EUR na mesec,

· kombinirana skupina 422,00 EUR na mesec.

2.

Število otrok v oddelkih, določeno z normativi, se poveča za dva otroka v vsakem oddelku.

3.

Z dnem uveljavitve tega sklepa preneha veljati Sklep o določitvi cene programov v vrtcu v Občini Markovci (Uradno glasilo slovenskih občin, št. 28/19).

4.

Ta sklep se objavi v Uradnem glasilu slovenskih občin in začne veljati s 1. 10. 2020.

Številka:

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazložitev:

Občina Markovci je dne 28. 8. 2020 prejela predlog javnega zavoda OŠ Markovci za povišanje cene v vrtcu Markovci, pripravljen na podlagi Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19). Predlog zavoda je, da bi nova cena začela veljati od 1. 10. 2020 dalje. Iz obrazložitve predloga, ki mu je predložena kalkulacija cene, izhaja, da je povišanje cene predlagano na podlagi načrtovanih povprečnih mesečnih stroškov za leto 2020.

Veljavni Sklep o določitvi cene programov v vrtcu v Občini Markovci (Uradno glasilo slovenskih občin, št. 28/19) določa, da cene za posamezne programe predšolske vzgoje znašajo od 1. 4. 2019 mesečno na otroka v dnevnem (10 urnem) varstvu za:

· prvo starostno skupino (od 1 do 3 let) 449,28 EUR na mesec,

· drugo starostno skupino (od 3 do 6 let) 337,44 EUR na mesec.

Predlog sklepa zajema predlagano povišanje cen programov vrtca od 1. 10. 2020 dalje na podlagi načrtovanih povprečnih mesečnih stroškov za leto 2020 in v skladu s predpisi.

Glede na navedeno predlagam Občinskemu svetu Občine Markovci, da predlog sklepa obravnava in sprejme.

Milan GABROVEC, prof.

župan